鄭廷珪

鄭廷珪，字用桐，號桐侯，一號萇舫，行二，福建福州府長樂縣人， 由長樂縣學増生民籍，中式道光十四年甲午科第八十七名舉人，道光二十四年甲辰科會試中式第八十八名，殿試第三甲十一名進士，欽點即用知縣，籖掣浙江《道光二十四年甲辰科會試同年齒錄》，道光二十七年二月補安吉縣知縣（道光二十八年冬）《縉紳全書》，咸豐二年二月調慈溪縣知縣（咸豐四年春）《縉紳全書》「鄭廷珪字用桐，一字桐侯，榕胞姪。家貧，事母孝。母善病，侍湯藥，衣不解帶。道光甲午舉於鄕，以母病不赴春官者十年。丁母憂，服闋，甲辰捷南宮，即用浙江，以清慎勤自勗。嘗謂一絲一粟，皆閭閻膏脂，過分即戾天和。歷任象山、安邑、金華、江山諸縣，所至興利除害，修建書院，與邑文士講藝，必申明聖賢義理，士論翕然。上官善其政，舉卓異。丙午、辛亥分校浙闈，稱得士。以病歸，卒於家。同治《彭志》」，（民國）長樂縣志。
註釋

Category:道光十四年甲午科舉人
Category:長樂人
Category:清朝安吉縣知縣
Category:清朝慈谿縣知縣
Category:長樂鄭氏